33. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 84674 της 3/20 Σεπτ. 1962 (ΦΕΚ Β΄332) Περί εφαρμογής της από 1ης Ιουν. 1962 Εθνικής Γενικής Συλλογικής Συμβάσεως Εργασίας «περί αυξήσεως των γενικών κατωτάτων ορίων ημερομισθίων, καθορισμού συνδικαλιστικής εισφοράς κλπ. των εργατών, εργατριών και μαθητευομένων, επί του επί συμβάσει εργασίας ιδιωτικού δικαίου προσωπικού των Νομαρχιακών Ταμείων. Έχοντες υπ’ όψιν: 1)Το άρθρ. 3 του από 8/13 Μαΐου 1957 Β. Δ/τος «περί ορισμού και διαρθρώσεως θέσεων προσωπικού των κατά το Ν.Δ. 3620/56 Νομαρχιακών Ταμείων». 2)Το υπ’ αριθ. 495 της 25.6.1960 Β.Δ/μα «περί τροποποιήσεως του από 8/13.5.57 Β.Δ/τος». 3)Την υπ’ αριθ. 1178/20.6.57 πράξιν του Υπουργικού Συμβουλίου, δι’ ης παρεσχέθη η έγκρισις περί προσλήψεως παρ’ εκάστω Νομαρχιακώ Ταμείω του, εν τοις ως άνω Β.Δ/σι, οριζομένου προσωπικού, επί σχέσει εργασίας ιδιωτικού δικαίου. 4)Την υπ’ αριθ. 48171/21.9.1957 κοινήν απόφασιν των Υπουργών Εσωτερικών και Οικονομικών «περί καθορισμού των όρων προσλήψεως και των αποδοχών του κατ’ άρθρ. 3 του από 8/13.5.57 Β.Δ/τος, επί συμβάσει εργασίας ιδιωτικού δικαίου προσωπικού των Νομαρχιακών Ταμείων (ΦΕΚ 272/1957 Β΄) ως ετροποποιήθη και συνεπληρώθη μεταγενεστέρως. 5)Την από 1ης Ιουν. 1962 Εθνικήν Γενικήν Συλλογικήν Σύμβασιν Εργασίας «περί αυξήσεως των γενικών κατωτάτων ορίων ημερομισθίων, καθορισμού συνδικαλιστικής εισφοράς κλπ. των εργατών, εργατριών και μαθητευομένων» δημοσιευθείσαν εις το υπ’ αριθ. 205 της 13.6.1962 ΦΕΚ. 6)Την υπ’ αριθ. 46294/2923 από 8.6.1962 απόφασιν του επί της Εργασίας Υπουργού, «περί δημοσιεύσεως διά της Εφημερίδος της Κυβερνήσεως της προμνησθείσης Εθνικής Γενικής Συλλογικής Συμβάσεως Εργασίας». 7)Ότι συμφώνως τη προμνησθείση υπ’ αριθ. 48171/21.9.1957 κοινή αποφάσει, διά την εφαρμογήν της εν λόγω από 1ης Ιουν. 1962 Εθνικής Γενικής Συλλογικής Συμβάσεως Εργασίας, επί του επί συμβάσει εργασίας ιδιωτικού δικαίου προσωπικού των Νομαρχιακών Ταμείων, απαιτείται προηγουμένη έγκρισις ημών, αποφασίζομεν: Εγκρίνομεν την, από της ισχύος αυτής (1ην Ιουν. 1962) εφαρμογήν της από 1ης Ιουν. 1962 Εθνικής Γενικής Συλλογικής Συμβάσεως Εργασίας «περί  αυξήσεως των γενικών κατωτάτων ορίων ημερομισθίων, καθορισμού συνδικαλιστικής εισφοράς κλπ. των εργατών, εργατριών και μαθητευομένων», επί του επί συμβάσει εργασίας ιδιωτικού δικαίου προσωπικού των Νομαρχιακών Ταμείων, του οριζομένου εις τα προμνησθέντα Β.Δ/τα. Η παρούσα δημοσιευθήτω διά της Εφημερίδος της Κυβερνήσεως. 